CELEX: 62015TN0600
Language: da
Date: 2015-10-22 00:00:00
Title: Sag T-600/15: Sag anlagt den 22. oktober 2015 — PAN Europe m.fl. mod Kommissionen

15.2.2016   
            
            
               DA
            
            
               Den Europæiske Unions Tidende
            
            
               C 59/20
            
         Sag anlagt den 22. oktober 2015 — PAN Europe m.fl. mod Kommissionen
   (Sag T-600/15)
   (2016/C 059/23)
   Processprog: engelsk
   
      Parter
   
   
      Sagsøgere: Pesticide Action Network Europe (PAN Europe) (Bruxelles, Belgien), Bee Life European Beekeeping Coordination (Bee Life) (Louvain-la-Neuve, Belgien) og Unione nazionale associazioni apicoltori italiani (Unaapi) (Castel San Pietro Terme, Italien) (ved advokaterne B. Kloostra og A. van den Biesen)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens gennemførelsesforordning (EU) nr. 2015/1295 (1) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1.
            
            
               Første anbringende om, at Kommissionen har tilsidesat artikel 4 og 6 i forordning (EF) nr. 1107/2009 (2) og bilag I og II til forordning (EF) nr. 1107/2009, idet den vedtog den anfægtede forordning og godkendte markedsføringen af sulfoxaflor.
               
                           —
                        
                        
                           Kommissionen tilsidesatte artikel 4 i forordning (EF) nr. 1107/2009, og/eller anvendte kravene vedrørende godkendelse af aktivstoffer i forordning (EF) nr. 1107/2009 fejlagtigt.
                        
                     
                           —
                        
                        
                           Kommissionen tilsidesatte desuden artikel 4, sammenholdt med artikel 6, stk. 1, i forordning (EF) nr. 1107/2009, og punkt 1.1 og 2.2 i bilag II til denne forordning, og/eller anvendte kravene vedrørende godkendelse af aktivstoffer i forordning (EF) nr. 1107/2009 fejlagtigt.
                        
                     
                           —
                        
                        
                           Kommissionen tilsidesatte artikel 4 og artikel 6, litra i), i forordning (EF) nr. 1107/2009, og/eller anvendte kravene vedrørende godkendelse af aktivstoffer i forordning (EF) nr. 1107/2009 fejlagtigt.
                        
                     
         
               2.
            
            
               Andet anbringende om, at den anfægtede forordning tilsidesætter biavlernes ejendomsret og ret til at drive virksomhed i henhold til artikel 16 og 17 i Den Europæiske Unions charter om grundlæggende rettigheder (3).
            
         
               3.
            
            
               Tredje anbringende om, at Kommissionen med vedtagelsen af den anfægtede forordning har tilsidesat princippet om god forvaltningsskik, princippet om sammenhængen i beslutningsproceduren og omsorgspligten.
            
         
      (1)  Kommissionens gennemførelsesforordning (EU) nr. 2015/1295 af 27.7.2015 om godkendelse af aktivstoffet sulfoxaflor, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 199, s. 8).
   
      (2)  Europa-Parlamentets og Rådets forordning (EF) nr. 1107/2009 af 21.10.2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309, s. 1).
   
      (3)  Den Europæiske Unions charter om grundlæggende rettigheder (EUT 2000, C 326, s. 1).